钦定古今图书集成/明伦汇编/氏族典/第239卷 > 张献诚
## 钦定古今图书集成/明伦汇编/氏族典/第239卷 > 张献诚

按《唐书张守珪传》：“守珪子献诚，天宝末陷安禄山，授
伪署后事史思明，将兵数万守汴洲。东都平，史朝义
走还汴，献诚不内，藉所统兵以州降。诏即拜汴州刺
史，封南阳郡公，改宝应军左厢兵马使，更封邓国公，
来朝，代宗礼赐尤渥，擢山南西道节度使，俄兼剑南
东川节度。大历三年，以疾归京师，举其弟献恭自代”，
以检校户部尚书知省事。病甚，固乞辞位，卒。